Na temelju odredbe članka 31. stavka 3. Zakona o postupanju s nezakonito izgrađenim zgradama („Narodne novine“ broj: 86/12, 143/13, 65/17 i 14/19) i odredbe članka 32. stavak 1. podstavak 31. Statuta Grada Staroga Grada («Službeni glasnik Grada Starog Grada», broj 12/09, 3/10, 4/13, 5/13, 6/18, 2/20), Gradsko vijeće Grada Staroga Grada na XIII. sjednici održanoj dana 2. lipnja 2026. godine  d o n o s i

Izvještaj o izvršenju Programa korištenja sredstava naknade za zadržavanje nezakonito izgrađenih zgrada u prostoru na području Grada Staroga Grada 

za 2025. godinu
Članak 1.
Ovim Programom korištenja sredstava naknade za zadržavanje nezakonito izgrađenih zgrada u prostoru na području Grada Staroga Grada za 2025. godinu utvrđuje se namjensko korištenje ostvarenih sredstava naknade koja se naplaćuje u postupcima ozakonjenja nezakonito izgrađenih zgrada na području Grada Staroga Grada (u daljnjem tekstu: naknada).

Sredstva naknade koriste se namjenski za izradu prostornih planovima kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih naselja.
Prihod Proračuna Grada Staroga Grada je 30% od ukupnog iznosa naknade za zadržavanje nezakonito izgrađenih zgrada u prostoru.

Članak 2.
Sredstva su planirana u Proračunu Grada Staroga Grada u iznosu od 1.000,00 eura, a ostvarena su u iznosu 239,23 eura. U 2025. godini sredstva nisu utrošena za izradu prostorno-planske dokumentacije, te se u ukupnom iznosu prenose u 2026. godinu
Članak 3.

Nominalni iznos sredstava naknade u proračunskoj godini ovisi o broju i vrsti riješenih zahtjeva za ozakonjenje nezakonito izgrađenih zgrada na području Grada Staroga Grada.

